Eelnõu

NARVA LINNAVOLIKOGU

O T S U S

Narvas

Projekti “Pimeaia pargi rekonstrueerimine, I etapp“ omafinantseeringu kinnitamine ja sildfinantseerimise lubamine
1. Asjaolud ja menetluse käik
Narva Linnavalitsuse Linnavara- ja Majandusamet koostöös Linna Arenduse ja Ökonoomika ametiga valmistab ette projekti taotluse „Pimeaia pargi rekonstrueerimine, I etapp”. Projektitaotlus on plaanis esitada ERF ja ESF fondide meetme „Looduse mitmekesisuse säilitamine“, mille toetatavate tegevuste hulka kuulub kaitstavate parkide restaureerimine ja rekonstrueerimine. Programmi kaasfinantseering moodustab 90% abikõlblikest projekti kuludest.  
Projekti tegevused on plaanitud 2010-2011 aastatele. Kogu projekti eelarve moodustab ligikaudu 5 555 500 krooni. Narva  linna poolne omafinantseering on plaanitud maksimaalselt  555 550 krooni. 

Pimeaia pargi rekonstrueerimise põhiprojekt (valminud detsembris 2008) oli kinnitatud sh Ida-Virumaa Keskkonnateenistuse poolt. Pargi rekonstrueerimine sisaldab pargi pinnase ettevalmistamist ja heakorrastamist, kõnniteede, platside, treppide, purskkaevu rekonstrueerimist, väikevormide paigaldamist, tehnorajatiste ehitamist ja muid kaasnevaid töid.   

Projekti “Pimeaia pargi rekonstrueerimine, I etapp” eesmärgiks on teostada 19. sajandi rajatud Narva linna Pimeaia pargis osa ehitustöödest looduskaitsealusel alal, mille tulemusena kaitsta ja säilitada Pimeaia pargi ajaloolist kujunenud planeeringu ja looduskaitselisi väärtusi. Narva Pimeaed on alates 1959. aastast  looduskaitse all.
Projekt vastab Narva linna arengukava strateegilise eesmärgi 1.2 (elukeskkonna infrastruktuur on parandatud), tegevussuuna 1.2.1(muuta linna territoorium heakorrastatuks ja meeldivaks) ülesandele 1.2.1.2 (puhketsoonide ja tänavate korrastamine, Pimeaia rekonstrueerimine).
Narva Linnavolikogu otsusega on vaja kinnitada projekti omafinantseering summas 555 550 krooni aastatel 2010-2011. ja anda Linnavalitsusele luba taotleda sildfinantseerimist projekti kulude katmiseks.
2. Õiguslikud järeldused
Kohaliku omavalitsuse korralduse seaduse § 22 lõike 1 punkti 8 ning Narva Linnavolikogu 29.06.2000 määrusega nr 36/16 kinnitatud „Narva linna põhimääruse“ punkti 4.4.14. kohaselt volikogu ainupädevusse kuulub laenude ja teiste varaliste kohustuste võtmine. 
Valla- ja linnaeelarve seaduse 81 lõige 2 kohustab omavalitsusüksust kooskõlastama valla ja linna ning nendest sõltuvate üksuste poolt võetavad pikaajalised rahalised kohustused Rahandusministeeriumiga. 

Kohaliku omavalitsuse korralduse seaduse § 22 lõikest 2 tulenevalt võib valla- või linnavolikogu delegeerida seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimuste lahendamise valitsusele.
3. Otsus
3.1 Kinnitada projekti „Pimeaia pargi rekonstrueerimine, I etapp“ omafinantseeringuks 555 550 krooni aastatel 2010-2011.

3.2 Lubada Narva Linnavalitsusel taotleda projekti positiivse rahastamise otsuse korral 2010.aastal laenu võtmist punktis 3.1 nimetatud omafinantseeringu katmiseks järgmiselt: 2010. aastal – summas 277 775 krooni, 2011. aastal – summas 277 775 krooni.
3.2  Lubada  Narva Linnavalitsusel taotleda projekti positiivse rahastamise otsuse korral laenu võtmist sildfinantseeringu katmiseks 2010-2011 aastatel kokku kuni 2 500 000 krooni ulatuses järgmiselt: 2010. aastal – summas 2 000 000 krooni, 2011. aastal – summas 500 000 krooni.
4.      Rakendussätted
4.1 Narva Linnavolikogu Kantseleil teha otsus teatavaks Narva Linnavalitsusele.
4.2 Otsus jõustub Narva Linnavalitsusele teatavaks tegemisest.
4.3 Käesolevat otsust võib vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemisest arvates.

